Léonora Miano

Léonora Miano (s. 12. maaliskuuta 1973 Douala, Kamerun) on ranskaksi kirjoittava kamerunilais-ranskalainen kirjailija. Miano muutti Ranskaan vuonna 1991 ja opiskeli Nanterren yliopistossa amerikkalaista kirjallisuutta. Hän asui Ranskassa vuoteen 2019, mistä lähtien on asunut Togossa. Mianoa pidetään yhtenä merkittävimpänä frankofonisena nykykirjailijana. == Kirjallinen ura == Mianon esikoisromaani L'Intérieur de la nuit ("Yön sisin") sai ilmestymisvuotenaan 2005 kehuvan vastaanoton ja voitti kuusi kirjallisuuspalkintoa: Les lauriers verts de la forêt des livres, Révélation -palkinnon (2005); Louis Guilloux -palkinnon (2006); Montalembert- esikoiskirjapalkinnon (2006); René Fallet -palkinnon (2006), Bernard Palissy -palkinnon (2006) sekä l'Excellence camerounaise -palkinnon (2007), minkä lisäksi Lire-lehti valitsi teoksen vuoden 2005 parhaaksi ranskankieliseksi esikoisromaaniksi. Mianon toinen romaani Contours du jour qui vient ("Nousevan päivän ääret") sai vuoden 2006 lukiolaisten Goncourt-palkinnon. Jury koostui 15–18-vuotiaista lukiolaisista. Kolmannesta romaanistaan La Saison de l'ombre ("Varjokausi"), joka kuvaa orjakaupan alkua, Miano sai vuoden 2013 Fémina- palkinnon. Vuonna 2014 Mianolle myönnettiin Arts et Lettres -ritarikunnan ritarimerkki. Vuonna 2020 ilmestyneessä laajassa esseeteoksessaan Afropea – Utopie post-occidentale et post-raciste ("Afropea – jälkilänsimainen ja jälkirasistinen utopia") Miano peräänkuuluttaa "afrooppalaisen" (tosin sanoen afroeurooppalaisen) identiteetin uudelleen keksimistä, jotta rotukysymyksen umpikujasta päästäisiin eteenpäin. Uudissanalla "afrooppalaiset" (afropéens, afropéennes) Miano hahmottaa, kuinka Afrikan ja Euroopan yhtyessä "afrooppalaiset" voivat ruumiillistaa ja toteuttaa imperialismin vastaista ja antirasistista yhteiskuntaa. Vuonna 2021 julkaistussa L'Autre Langue des femmes -teoksessaan ("Naisten toinen kieli") Miano kirjoittaa Saharan etelänpuoleisen Afrikan naisten historiaan, myytteihin, hengellisyyteen ja sosiaalisiin käytäntöihin perustuvasta rikkaasta ja monimuotoisesta perinnöstä. Vuodesta 2021 lähtien Miano on toiminut Frontières-Léonora Miano -palkinnon kummina. Mianolle omistettu, Lorrainen yliopiston perustama kirjallisuuspalkinto myönnetään vuosittain vuoden parhaalle rajojen tematiikkaa tutkivalle romaanille. == Teokset == *Les aventures de la foufoune. Pariisi: Seuil, 2024. *L'Opposé de la blancheur : Réflexions sur le problème blanc. Pariisi: Éditions du Seuil, 2023. *Fille d'Amanitore / Et que mon règne arrive. Montreuil: l'Arche, 2023. *Stardust. Romaani. Pariisi: Grasset, 2022. *Elles disent. Sitaattikokoelma. Pariisi: Grasset, 2021. *L'Autre Langue des femmes. Pariisi: Grasset, 2021. *Afropea : Utopie post- occidentale et post-raciste. Pariisi: Grasset, 2020. *Ce qu'il faut dire. Pariisi: l'Arche. 2019. *Rouge Impératrice. Romaani. Pariisi: Grasset, 2019. *L'Impératif transgressif : Communications, réflexions. Pariisi: l'Arche, 2016. *Crépuscule du tourment, 2. Pariisi: Bernard Grasset, 2017. *Crépuscule du tourment. Pariisi: Bernard Grasset, 2016. *Red in blue trilogie. Pariisi: L'Arche, 2015. *La Saison de l'ombre. Romaani. Pariisi: Grasset, 2013. *Habiter la frontière. Pariisi: l'Arche, 2012. *Écrits pour la parole. Pariisi: l'Arche, 2012. *Ces âmes chagrines. Romaani. Pariisi: Plon, 2011. *Blues pour Élise. Romaani. Pariisi: Plon, 2010. *Soulfood équatoriale. Pariisi: Nil, 2009. *Les Aubes écarlates : "Sankofa cry". Romaani. Pariisi: Plon, 2009. *Tels des astres éteints. Romaani. Pariisi: Plon, 2007. *Contours du jour qui vient. Romaani. Pariisi: le Grand livre du mois, 2006. *L'Intérieur de la nuit. Romaani. Pariisi: Plon, 2005. == Palkinnot == * Louis-Guilloux -palkinto (2006) teoksesta L'Intérieur de la nuit. * Prix Montalembert du Premier roman de femme (2006) teoksesta L'Intérieur de la nuit. * René-Fallet -palkinto (2006) teoksesta L'Intérieur de la nuit. * Bernard-Palissy -palkinto (2006) teoksesta L'Intérieur de la nuit. * Lukiolaisten Goncourt -palkinto (2006) teoksesta Contours du jour qui vient. * Grand prix littéraire d'Afrique noire (2011) siihenastisesta tuotannosta. * Rasisminvastainen Seligmann-palkinto (2012) teoksesta Écrits pour la parole. * Grand prix du roman métis (2013) teoksesta La Saison de l'ombre. * Fémina- palkinto (2013) teoksesta La Saison de l'ombre. == Lähteet == Luokka:Kamerunilaiset kirjailijat Luokka:Ranskalaiset kirjailijat Luokka:Vuonna 1973 syntyneet